EkBass/fiwiki-20250220-pages-articles huggingface dataset:
Blagoi Blagoev

Blagoi Blagoev (, s. 4. joulukuuta 1956) on entinen bulgarialainen painonnostaja ja olympiamitalisti. Blagoev osallistui Montréalin 1976 olympialaisissa alle 82,5-kiloisten sarjaan ja sijoittui alun perin toiseksi tuloksella 362,5 kg. Hän nosti tempauksessa 162,5 kg ja työnnössä 200 kg. Hän menetti kuitenkin mitalinsa jäätyään kiinni dopingtestissä. Moskovan 1980 olympialaisissa hän saavutti hopeaa samassa sarjassa tuloksella 372,5 kg; tempauksessa tulos oli 175 kg ja työnnössä 197,5 kg. Los Angelesin 1984 olympialaisiin hän ei voinut osallistua itäblokin maiden olympiaboikotin vuoksi. Blagoev voitti maailmanmestaruuden alle 90-kiloisten sarjassa vuosina 1981, 1982 ja 1983. Hän voitti Euroopan-mestaruuden alle 82,5-kiloisissa vuonna 1979 sekä alle 90-kiloisissa vuosina 1981, 1982 ja 1983. Lisäksi hän saavutti yhteistuloskilpailussa yhden MM-hopean ja kaksi EM-hopeaa vuosina 1976–1984. Blagoev teki urallaan 23 maailmanennätystä: viisitoista tempauksessa, yhden työnnössä ja seitsemän yhteistuloksessa. == Lähteet == * === Viitteet === Luokka:Bulgarialaiset olympiamitalistit Luokka:Bulgarialaiset painonnostajat Luokka:Dopingrikkomuksesta tuomitut bulgarialaiset Luokka:Dopingrikkomuksesta tuomitut painonnostajat Luokka:Vuonna 1956 syntyneet Luokka:Elävät henkilöt
Synnynnäinen sydänvika

Synnynnäiset sydänviat ovat sydämen kehityksen häiriintymisestä johtuvia sydänsairauksia. Rakenteellisista sydänvioista kärsii joka sadas vastasyntynyt. Useimmiten vian syy jää epäselväksi. Useimmiten siihen ei myöskään liity muita rakenteellisia vikoja, mutta joskus se voi olla osa laajempaa oireistoa, kuten Downin tai Catch 22 -oireyhtymää.Mikä on synnynnäinen sydänvika? == Erilaisia sydänvikoja == Tyypillisimpiä muotoja ovat kammioväliseinän aukko, eteisväliseinän aukko, avoin valtimotiehyt, eteis-kammioväliseinäaukko, aortan koarktaatio, aortan ja keuhkovaltimon ahtaumat, suurten suonten transpositio, vajaakehittynyt sydämen vasen puoli ja Fallot'n tetralogia. Näihin lukeutuu noin 90 prosenttia todetuista tapauksista.Yleisimmät sydänviat == Lähteet == == Aiheesta muualla == Luokka:Sydän- ja verisuonitaudit
Sideharso

Sideharso on ohutta, läpinäkyvää kangasta, jossa on löysä ja avoin kudonta. Kangas on alun perin peräisin Palestiinasta. Alun perin sideharsoa valmistettiin silkistä vaatekankaaksi. Nykyisin sitä käytetään myös haavojen ja muiden vammojen sitomiseen sekä muihin tarkoituksiin. Lääketieteellisiin tarkoituksiin tarkoitettu sideharso valmistetaan puuvillasta ja päällystetään muovikalvolla, jotta harso ei tartu haava-alueelle. Sideharsoa valmistetaan myös metallilangasta, jolloin sitä voidaan käyttää kipinäverkkona tai sukkana bunsenlampussa. Luokka:Kangaslajit Luokka:Ensihoito Luokka:Lääketieteelliset hoitotarvikkeet
Dodge Avenger

Dodge Avenger on Dodgen valmistama keskihintaluokan suurehko automalli. Avengeriin mahtuu viisi henkilöä. Moottorivalikoima on koostunut 2,0- ja 2,4-litraisista nelisylinterisistä sekä 2,7-litraisesta ja 3.6 -litraisesta V6-moottorista. Varustetasoja on kaksi: SE, SXT ja RT. Avengerin rengaskoko on 225/60/17". Virallisen maahantuojan kautta tulleissa on vakiona ESP. == Sukupolvet == Tiedosto:Dodge-Avenger-coupe.jpg|Ensimmäinen sukupolvi (1995-2000) Tiedosto:2008-2010 Dodge Avenger -- 05-13-2011.jpg|Toinen sukupolvi (2008–2010) Tiedosto:2011 Dodge Avenger Heat -- 04-22-2011.jpg|Toisen sukupolven facelift (2011–2014) ==Aiheesta muualla== Avenger Luokka:D-segmentin autot Luokka:Mid- size-luokan autot Luokka:2000-vuosikymmenen autot Luokka:2010-luvun autot
Tom O’Hara

Tom O'Hara (27. toukokuuta 1942 Chicago, Illinois, Yhdysvallat – 27. elokuuta 2019Loyola Mourns The Passing Of Tom O’Hara) oli yhdysvaltalainen keskimatkojen juoksija. O'Hara juoksi urallaan chicagolaisen Loyolan yliopiston puolesta. Hän juoksi keväällä 1964 kahdesti sisäratojen maailmanennätyksen. Jälkimmäinen ennätyksen O'Hara juoksi Chicagossa maaliskuussa ajalla 3:56,4. Aika oli vain kaksi sekuntia huonompi kuin Peter Snellin ulkoratojen maailmanennätys. O'Hara voitti AAU:n amatöörimestaruuden 1 400 metrillä 1964 ja sijoittui toiseksi maililla 1963. Hän pääsi Yhdysvaltain joukkueeseen Tokion olympialaisiin. O'Hara ei päässyt kuitenkin loppukilpailuun, vaan karsiutui välierissä. == Lähteet == Luokka:Yhdysvaltalaiset keskimatkojen juoksijat Luokka:Vuonna 1942 syntyneet Luokka:Vuonna 2019 kuolleet
Andon Nikolov

Andon Nikolov (, s. 15. kesäkuuta 1951) on entinen bulgarialainen painonnostaja ja olympiavoittaja. Nikolov voitti kultaa Münchenin 1972 olympialaisissa alle 90-kiloisten sarjassa tuloksella 525 kg. Hän nosti punnerruksessa 180 kg, jolla hän oli siinä vaiheessa jaetulla kolmannella sijalla. Tempauksessa Nikolov oli paras tuloksella 155 kg ja kilpailua johtanut ennakkosuosikki David Rigert jäi ilman tulosta. Työnnössä Nikolov oli jaetulla neljännellä sijalla tuloksella 190 kg, mutta hänen yhteistuloksensa riitti voittoon 7,5 kilon erolla maanmies Atanas Šopoviin. Nikolov saavutti alle 90-kiloisten sarjassa EM-hopeaa vuosina 1973 ja 1974 sekä EM-pronssia vuosina 1972 ja 1978. Kaikkina noina vuosina mestaruuden voitti David Rigert. Nikolov teki urallaan kolme maailmanennätystä tempauksessa ja kaksi yhteistuloksessa. == Lähteet == * * Luokka:Bulgarialaiset olympiavoittajat Luokka:Bulgarialaiset painonnostajat Luokka:Vuonna 1951 syntyneet Luokka:Elävät henkilöt
Atanas Šopov

Atanas Šopov (, s. 4. lokakuuta 1951) on entinen bulgarialainen painonnostaja ja olympiamitalisti. Šopov saavutti hopeaa Münchenin 1972 olympialaisissa alle 90-kiloisten sarjassa tuloksella 517,5 kg, jolla hän hävisi maanmiehelleen Andon Nikoloville 7,5 kilogrammalla. Hän nosti punnerruksessa 180 kg, tempauksessa 145 kg ja työnnössä 192,5 kg. Ratkaisevaksi nostomuodoksi osoittautui tempaus, jossa Nikolov nosti kymmenen kiloa enemmän kuin Šopov. Montréalin 1976 olympialaisissa Šopov saavutti alle 90-kiloisissa pronssia tuloksella 360 kg. Hänen tuloksensa tempauksessa oli 155 kg ja työnnössä 205 kg; punnerrus ei kuulunut enää ohjelmaan. Šopov saavutti alle 90-kiloisten sarjassa EM-hopeaa vuonna 1972 sekä EM-pronssia vuosina 1971 ja 1973. == Lähteet == * * Luokka:Bulgarialaiset olympiamitalistit Luokka:Bulgarialaiset painonnostajat Luokka:Vuonna 1951 syntyneet Luokka:Elävät henkilöt
Jim Grelle

James Edward ”Jim” Grelle (30. syyskuuta 1936 Portland, Oregon, Yhdysvallat – 13. kesäkuuta 2020) oli yhdysvaltalainen keskimatkojen juoksija. Grelle sijoittui NCAA:n mestaruuskilpailuissa hopealle 1957 ja 1958. Seuraavana vuonna hän voitti mailin juoksun NCAA:n mestaruuskilpailussa. Pan-Amerikan kisoissa Chicagossa Grelle oli toinen. Hän juoksi itsensä Yhdysvaltain olympiajoukkueeseen 1960 ja voitti AAU:n Yhdysvaltain amatöörimestaruuden. Rooman olympialaisissa Grelle juoksi 1 500 metrillä finaalin kahdeksanneksi ajalla 3.45,0. Grelle osallistui toisen kerran Pan-Amerikan kisoihin 1963. São Paulon kisoissa hän voitti 1 500 metrin juoksun. Vuosina 1965 ja 1966 hän lisäksi voitti NCAA:n sisäratojen mestaruuden maililla. Hänen valmentajanaan huippuvuosinaan oli Yhdysvaltoihin muuttanut unkarilainen Mihály Iglói. == Lähteet == Luokka:Yhdysvaltalaiset keskimatkojen juoksijat Luokka:Vuonna 1936 syntyneet Luokka:Vuonna 2020 kuolleet
Bolboceratinae

Bolboceratinae on kovakuoriaisten (Coleoptera) Geotrupidae-heimoon kuuluva alaheimo. Alaheimon auktorina on ollut Étienne Mulsant vuodesta 1842. == Tribukset == * Athyreini * Bolboceratini Luokka:Erilaisruokaiset
Eastland

Eastland voi tarkoittaa ainakin seuraavia: ;Henkilön nimenä * James Eastland (1904–1986), yhdysvaltalainen senaattori Mississippistä * James Eastland, texasilainen poliitikko ;Paikannimenä * Eastland, paikkakunta Pohjois- Carolinassa, Yhdysvalloissa * Eastland, paikkakunta Texasissa, Yhdysvalloissa * Eastlandin piirikunta, Texasissa, Yhdysvalloissa * Eastland Shopping Centre, ostoskeskus Ringwoodissa, Victoriassa, Australiassa * Eastland Mall, useita samannimisiä kauppakeskuksia Yhdysvalloissa ;Muita merkityksiä * SS Eastland, Chicagojoella vuonna 1915 kaatunut matkustaja-alus.
Amateur Athletic Union

Amateur Athletic Union (AAU) on yleishyödyllinen vapaaehtoisvoimin pyörivä yhdysvaltalainen urheilujärjestö. AAU keskittyy erityisesti amatööriurheilun kehittämiseen. AAU perustettiin 1888. Se järjesti pitkään Yhdysvaltain osallistumisen moniin kansainvälisiin kilpailuhin, ja se teki läheistä yhteistyötä olympialiikkeen kanssa valmistaakseen kilpailijoita olympialaisia varten. Kuitenkin vuoden 1978 amatööriurheilulain jälkeen AAU on keskittynyt järjestämään urheiluohjelmia kaikille urheilijoille ikään katsomatta ruohonjuuritasolta alkaen. Uusi laki siirsi amatööriurheilun vastuun vastaperustetulle Yhdysvaltain olympiakomitealle, jonka alaisuudessa lajiliitot vastaavat omista lajeistaan. AAU:n kilpailuihin osallistuu vuosittain noin 500 000 kilpailijaa ja noin 50 000 vapaaehtoista. AAU on jaettu 56 piiriin, jotka vastaavat kilpailujen järjestelyistä. Joka vuosi AAU:n piirit hoitavat 34 ohjelmaa, järjestävät yli 250 kansallista mestaruuskilpailua ja yli 30 000 ikäluokkakilpailuja. == Lähteet == Luokka:Yhdysvaltalaiset urheilujärjestöt
AAU

AAU on lyhenne, jolla voidaan viitata seuraaviin asioihin: *Aalborgin yliopisto, Tanskassa *Academy of Art University, San Franciscossa *Addis Abeban yliopisto, Etiopiassa *Anandin maataloustieteellinen yliopisto, Intiassa *Antillean Adventist University, Puerto Ricossa *Assamin maataloustieteellinen yliopisto, Intiassa *Association of African Universities, afrikkalainen yliopistojärjestö *Association of American Universities, amerikkalainen yliopistojärjestö *Amateur Athletic Union, yhdysvaltalainen amatööriurheilujärjestö *Asaun lentoasema, IATA-koodi AAU, lentoasema Samoalla *Ahveniston Autourheilijat ry., Hämeenlinna
Mizengo Pinda

Mizengo Pinda (s. 12. elokuuta 1948) on tansanialainen poliitikko. Hänestä tuli maansa pääministeri helmikuussa 2008. Ennen nimitystä hän oli edellisen hallituksen kunta- ja aluehallintoministeri.Tanzania leader names new premier BBC Hän on suorittanut oikeustieteen tutkinnon Dar es Salaamin yliopistossa vuonna 1974. Valmistumisestaan asti hän on työskennellyt valtionhallinnon palveluksessa.Prime Minister's Profile Prime Minister's Office Pindan pääministerikausi päättyi 2015. Pindan edeltäjä Edward Lowassa joutui eroamaan korruptioskandaalin takia. Tanzanian PM to resign over graft BBC 7.2.2008 == Lähteet == Luokka:Tansanian pääministerit Luokka:Vuonna 1948 syntyneet Luokka:Elävät henkilöt
Shamsi Vuai Nahodha

Shamsi Vuai Nahodha (s. 1961) on Tansaniaan kuuluvan Sansibarin pääministeri vuodesta 2000. Hän edustaa Tansanian hallitsevaa puoluetta Chama Cha Mapinduzia. Nahodhaa pidettiin vähäisen kokemuksensa takia yllättävänä valintana pääministeriksi, kun Sansibarin presidentti Amani Abeid Karume kutsui hänet virkaan. Nahodha oli juuri tullut valituksi ensimmäiselle kaudelle edustajainhuoneeseen, ja sitä ennen hän oli keskitason viestintävirkailija.A youthful government is a vibrant one Daily News 7.12.2009 == Lähteet == Luokka:Tansanialaiset poliitikot Luokka:Sansibar Luokka:Vuonna 1961 syntyneet Luokka:Elävät henkilöt
Kansasin yliopisto

Kansasin yliopisto on julkinen tutkimusyliopisto, jonka kampukset sijaitsevat Overland Parkissa ja Lawrencessä, jossa on myös pääkampus. Kansasin yliopistossa oli 20 811 opiskelijaa syksyllä 2008. Lisäksi yliopistossa oli 6 188 jatko-opiskelijaa, ja 3 103 opiskelija Medical Centerissä. Työntekijöitä yliopistoon kuului 2 458\. Opiskelijoita oli jokaisesta Yhdysvaltain osavaltiosta ja yli 110 valtiosta ympäri maailmaa. == Opiskelu == Kansasin yliopistossa on 14 tiedekuntaa: *Hoitotieteellinen tiedekunta *Arkkitehtuurin ja kaupunkisuunnittelun tiedekunta *Taiteiden tiedekunta *Liiketaloudellinen tiedekunta *Kasvatustieteellinen tiedekunta *Insinööritieteellinen tiedekunta *Tiedotusopin tiedekunta *Oikeustieteellinen tiedekunta *Lääketieteellinen tiedekunta *Musiikin tiedekunta *Hoitotyön tiedekunta *Farmasian tiedekunta *Sosiaalityön tiedekunta *Humanistinen tiedekunta == Lähteet == == Aiheesta muualla == *Yliopiston kotisivut Luokka:Kansasin yliopistot ja korkeakoulut Luokka:Kansasin rakennukset ja rakennelmat
Angola olympialaisissa

Angola osallistui olympialaisiin ensimmäisen kerran Moskovan kesäolympialaisissa 1980. Seuraavista kisoista se jäi pois, mutta on osallistunut kaikkiin kesäolympialaisiin Soulista 1988 lähtien. Talviolympialaisissa maa ei ole ollut mukana. Angola ei ole saavuttanut olympialaisissa yhtään mitalia. Pistesijalle, eli kahdeksan parhaan joukkoon, on sijoittunut naisten käsipallojoukkue, joka oli seitsemäs Atlantassa 1996 ja kahdeksas Rio de Janeirossa 2016. Joukkue on selviytynyt mukaan kaikkiin olympialaisiin Atlantasta lähtien. Miesten koripallojoukkue oli puolestaan mukana viisissä peräkkäisissä olympialaisissa Barcelonasta 1992 lähtien, jossa se saavutti parhaan sijoituksensa oltuaan kymmenes. Naisten koripallojoukkue debytoi olympialaisissa Lontoossa 2012 sijoittuen 12:nneksi. Yksilölajeissa ovat jaetulle yhdeksännelle sijalle sijoittuneet Soulissa 1988 judoka Lotuala N'Dombassy miesten kevyessä sarjassa ja nyrkkeilijä Apolinário de Silveira kevyessä keskisarjassa. Antónia Moreira oli jaetulla yhdeksännellä sijalla judon naisten keskisarjassa sekä Lontoossa 2012 että Rio de Janeirossa 2016. == Lähteet == *
Terre Haute

Terre Haute on kaupunki Indianan osavaltiossa, Yhdysvalloissa. Se sijaitsee Vigon piirikunnassa Wabash-joen varrella, ja siellä oli vuonna 2020 58 389 asukasta. Kaupungin pinta-ala on 83,1 neliökilometriä. ==Historia== Terre Hauten historia alkoi vuodesta 1811, jolloin kaupungin paikalle rakennettiin linnake. Terre Hauten kylä perustettiin 1816, ja kaksi vuotta myöhemmin siitä tuli Sullivanin piirikunnasta irrotetun Vigon piirikunnan pääkaupunki. Kylä kasvoi nopeasti 1850-luvun jälkeen, jolloin teollisuus kehittyi. Vuodesta 1850 vuoteen 1900 Terre Hauten asukasluku kasvoi 4 051:stä 36 673:een, ja vuonna 1920 asukkaita oli 66 083\. Kaupungin väkiluku kasvoi aina 1970-luvulle asti. Kaupungin taloudellisen tilanteen heikentyminen aiheutti kuitenkin väestökadon 1970- ja 1980-luvuilla. Syyskuussa 1984 Terre Hautessa avattiin Yhdysvaltojen ensimmäinen CD-levyjä valmistanut tehdas. == Väestö == Kaupungin asukkaista 82,16 prosenttia on valkoisia, 10,71 prosenttia afroamerikkalaisia, 1,55 prosenttia aasialaisia ja 0,24 prosenttia intiaaneja. 2,40 prosenttia asukkaista eivät ole Yhdysvaltain kansalaisia. Kaupungin väestön keski-ikä on 32,5 vuotta. ==Kuvia kaupungista== Tiedosto:Vigo County Courthouse, Terre Haute, IN, US (15).jpg|Vigon piirikunnan oikeustalo. Tiedosto:IndianaTheatreExterior.jpg|Indiana-teatteri. Tiedosto:Woodrow Wilson School Terre Haute IN.jpg|Woodrow Wilson Middle School. == Lähteet == == Aiheesta muualla == *Kaupungin kotisivut Luokka:Indianan kaupungit
Myrskytuuli vaarassa

Myrskytuuli vaarassa on itävaltalaiskirjailija Thomas Brezinan kirjoittama nuortenkirja. Teos on Seitsemän tassua ja Penny -kirjasarjan toinen osa. Myrskytuuli vaarassa julkaistiin suomeksi Maija Pellikkan suomentamana vuonna 1999. == Lähteet == Luokka:Nuortenkirjat
Antigua ja Barbuda olympialaisissa

Antigua ja Barbuda osallistui olympialaisiin ensimmäisen kerran Montrealissa 1976. Seuraavista kisoista se jäi pois, mutta on ollut mukana kaikissa kesäolympialaisissa Los Angelesista 1984 lähtien. Talvikisoihin maa ei ole osallistunut. Antigua ja Barbuda ei ole saanut olympialaisissa yhtään mitali- tai pistesijaa. Pikajuoksija Brendan Christian sijoittui Pekingissä 2008 miesten 200 metrin juoksun välierässään viidenneksi, sijoitus oli kaikkiaan 9:s. Hän juoksi ajan 20.29 kun finaalipaikkaan vaati 20.25. == Lähteet == *
Arushan alue

Arushan alue on yksi Tansanian 31 hallinnollisesta alueesta (mkoa eli region). Se sijaitsee maan pohjoisosassa Kenian vastaisella rajalla. Alueen pinta-ala on noin 37 600 neliökilometriä. Vuoden 2012 väestönlaskennan mukaan siellä asui 1 694 310 asukasta. Vuonna 2002 Arushan alueesta erotettiin Manyaran alue. == Lähteet == == Aiheesta muualla == * Arusha Region socio-economic profile Planning commission Tanzania 1998 Luokka:Tansanian alueet
TLV

Lyhenne TLV voi tarkoittaa ainakin seuraavia: * Tel Aviv, geneerinen lyhenne TLV * Ben Gurionin kansainvälinen lentoasema, IATA-koodi TLV, lentoasema Tel Avivin lähellä Israelissa * TLV Club, eräs Tel Avivin suurimmista yökerhoista * HTP-arvo, , lyhenne TLV, työturvallisuuteen liittyvä määritelmä * TLV, japanilainen yritys * .
Avi

Avi voi tarkoittaa seuraavia: * aluehallintovirasto * * Audio Video Interleave, kuvaa ja ääntä sisältävä tiedostomuoto (.avi)
Dar es Salaam (alue)

Dar es Salaamin alue on yksi Tansanian 31 hallinnollisesta alueesta (mkoa eli region). Se sijaitsee maan itäosassa Intian valtameren rannalla. Alueen pinta- ala on noin 1 400 neliökilometriä. Vuoden 2012 väestönlaskennan mukaan alueella asui 4 364 541 asukasta. Alueen pääkaupunki on Dar es Salaam. == Lähteet == Luokka:Tansanian alueet
Sister Twister

Sister Twister on suomalainen vuonna 2005 perustettu rockyhtye. Samana vuonna keväällä yhtye voitti säveltäjäkilpailun kappaleella ”Barbie”. Syksyllä 2007 Sister Twister voitti Suomen MGP Nordic -kilpailun karsinnan kappaleella ”Fröken Perfekt” ja edusti Suomea Oslossa pidetyssä finaalissa. Vuoden 2008 aikana Sister Twister esiintyi muun muassa Helsingin Olympiastadionilla . Vuoden 2009 alussa yhtye sai nykyisen kokoonpanonsa ja aloitti äänittämään omaa levyä . Yhtye osallistui Suomen euroviisukarsintoihin 2010 kappaleella ”Love At The First Sight” ja sijoittui finaalissa neljänneksi.Euroviisut 2010 - Avoimen kilpailun ehdokkaat == Jäsenet == * Elin Blom – laulu, kitara ja koskettimet * Simone Widner – kitara * Sini Annala – basso ja taustalaulu * Jessika Ammesmäki – rummut ja taustalaulu ==Lähteet== * Sister Twister Euroviisut.yle.fi sivulla === Viitteet === == Aiheesta muualla == * Sister Twister MySpacessa Luokka:Suomalaiset rockyhtyeet
Leppälahti (Jyväskylä)

Leppälahti on kylä Jyväskylässä entisen Jyväskylän maalaiskunnan alueella. Kylä on Jyväskylän itäisin. Leppälahti sijaitsee Leppäveden itärannalla ja sen läheisyydessä sijaitsevia järviä ovat myös Muurikaisjärvi, Palvajärvi, Orajärvi ja Pitkäjärvi. Sen asukasluku oli vuonna 2007 noin 650. Kylän lävitse kulkevat sekä Valtatie 9 että Jyväskylä–Pieksämäki-rata. Kylällä ovat aiemmin sijainneet posti, koulu, kaksi kauppaa ja nuorisoseuran talo. Kylässä on myös koko Jyväskylän vanhin rakennus, vuodelta 1646 oleva kaksoisaitta. Leppälahdessa oli aiemmin myös rautatieasema. Asemarakennus on yhä pystyssä. ==Lähteet== == Aiheesta muualla == Luokka:Jyväskylän maalaiskunta Luokka:Jyväskylän kylät Luokka:Jyväskylän kaupunginosat Luokka:Keski-Suomen maakunnan entiset taajamat Luokka:Vaajakoski–Jyskä
Olavi Nevanlinna

Olavi Nevanlinna (s. 17. huhtikuuta 1948) on suomalainen Aalto-yliopiston matematiikan professori. Hän on toiminut Teknillisen korkeakoulun vararehtorina vuosina 2003–2005 ja International Council for Industrial and Applied Mathematics -järjestön presidenttinä vuosina 1999–2003. Hän kuuluu Neovius-Nevanlinna-sukuun. Hän väitteli tekniikan tohtoriksi Teknillisessä korkeakoulussa vuonna 1974 väitöskirjan aiheen ollessa On Nonlinear Discretization Methods for Ordinary Differential Equations. == Lähteet == == Aiheesta muualla == * Luokka:Suomalaiset matemaatikot Luokka:Teknillisen korkeakoulun professorit Luokka:Vuonna 1948 syntyneet Luokka:Elävät henkilöt Luokka:Suomalaiset professorit
Polykystinen munuaistauti

Polykystinen munuaistauti on perinnöllinen munuaissairaus. ==Autosomaalinen dominantti muoto== Autosomaalinen dominantti muoto (ADPKD) on maailman yleisin periytyvä munuaistauti; yksi vastasyntynyt 400–1 000:ta kohden kärsii siitä. Sairastuneiden munuaisissa esiintyy rakkuloita, kystia, joiden ilmaantumisikä vaihtelee. Sairaus voi jo varhain aiheuttaa verenpaineen kohoamisen. Sairauteen voi myöhemmin liittyä vatsa- tai kylkikipuja, hematuriaa ja pyuriaa. Siihen liittyy iän karttuessa kasvava virtsatietulehdusten ja kystien tulehtumisen vaara. Munuaissyöpävaaraa se ei kasvata, mutta munuaissyöpään sairastuneilla ADPKD-potilailla syöpä esiintyy muita todennäköisemmin kummassakin munuaisessaAutosomal Dominant Polycystic Kidney Disease (ADPKD). Kystia voi esiintyä myös maksan, haiman ja munasarjojen alueilla. Tautia sairastavilla aikuisilla voi esiintyä sydänläppien poikkeavuuksia ja aivoverisuonten laajentumia. Sairaus voi johtaa vakavaan munuaisten vajaatoimintaan. Se voidaan kuitenkin parantaa munuaisensiirrolla; tauti ei iske uuteen munuaiseen. ==Autosomaalinen resessiivinen muoto== Autosomissa resessiivisesti periytyvä muoto on harvinaisempi. Sen saa yksi 10 000–40 000 vastasyntyneestä. Tyypillisesti sairaus ilmenee jo heti syntymän jälkeen tai varhaislapsuudessa. Siihen liittyy myös maksasairaus ja tavallisesti verenpaineongelmia. Osa potilaista tarvitsee jopa maksansiirron. Vastasyntyneillä potilailla voi ilmetä vakavia hengitysvaikeuksia. Sairauteen liittyy usein huomattavaa kuolleisuutta ensimmäisen elinkuukauden aikana; jos lapsi ei menehdy vastasyntyneenä, on hänellä kuitenkin hyvät selviytymismahdollisuudethttp://www.pkdcure.org/arpkd/tabid/219/Default.aspx . Munuaisensiirron jälkeen tämäkään sairaus ei iske uuteen munuaiseen. == Muut rakkulataudit == On olemassa myös muunlaisia munuaisten rakkulatauteja. Kystat voivat olla hankittujakin. Pitkäaikaisten dialyysipotilaiden munuaisiin kehittyy monesti useita kystia. Niitä on kolmella neljästä yli kolme vuotta dialyysihoitoa saaneesta potilaasta. Potilaille, joilla on hankittuja munuaiskystia, kehittyy myös muita useammin munuaiskasvaimia. Dialyysipotilaiden munuaissyöpävaara onkin kasvanut.Munuaisten rakkulataudit == Katso myös == * Polykystinen maksatauti == Lähteet == * Munuais- ja maksaliitto ry: Polykystiset munuaistaudit ===Viitteet=== Luokka:Munuaissairaudet Luokka:Perinnölliset sairaudet
Kvh

Lyhenteet Kvh ja KVH voivat tarkoittaa ainakin seuraavia: * Habarovsk Novyn lentoasema, IATA-koodi KVH, lentoasema Venäjällä * * * Kostamusvaihde, liikennepaikkalyhenne K-vh, lakkautetun Matkalan rautatieliikennepaikan entinen nimi * Kansas Veterans' Home, veteraanien vanhainkoti Winfieldissä, Kansasissa, Yhdysvalloissa.
Savela (Jyväskylä)

Savela on Jyväskylän kaupunginosa Rautpohjan teollisuusalueen pohjoispuolella ja Kortepohjan eteläpuolella. Kaupunginosa jakautuu Savelan ja Syrjälän pienalueisiin, joiden yhteenlaskettu väkiluku oli 2 171 vuoden 2020 lopussa.Jyväskylän väestö pienalueittain. Jyväskylän kaupunki. Viitattu 8.1.2022. == Pienalueet == Savelan pienalue kuuluu Kypärämäki-Kortepohjan suuralueeseen ja sijaitsee kaupunginosan länsipuolella, jonne kaupunginosan liikerakennukset sijoittuvat. Pienalueella on myös 2000–2010-luvuilla rakennettuja kerrostaloja. Savelan pienalue on identtinen samannimisen tilastoalueen kanssa. Kaupunginosan itäosassa sijaitseva Syrjälän pienalue tunnetaan myös nimellä Palokunnanmäki, mikä johtuu alueella aiemmin sijainneesta paloasemasta. Pienalueen rakennuskanta koostuu enimmäkseen 1990-luvulla rakennetuista kerrostaloista, mutta siellä on myös 2010-luvulla valmistunut kerrostalokortteli. Syrjälä on myös osa Mäki-Matin tilastoaluetta ja kuuluu Kantakaupungin suuralueeseen. == Palvelut == Savelassa sijaitsee vuoden 2009 lopulla avattu S-market sekä K-Supermarket Länsiväylä. Alueella on myös Nesteen huoltoasema. S-market Savela on avoinna ympäri vuorokauden. Savelassa sijaitsee lisäksi Kopijyvän Jyväskylän toimipiste ja Jyväskylän yliopiston ylioppilaskunnan asuntoja. Alueen läheisyydessä sijaitsee Jyväskylän Energia ja Savelan voimalaitos. ==Kuvia== ==Lähteet== ==Aiheesta muualla== Luokka:Jyväskylän kaupunginosat Luokka:Kypärämäki–Kortepohja
Keski-Suomen käräjäoikeus

Keski-Suomen käräjäoikeus on käräjäoikeus, jonka tuomiopiiriin kuuluu 22 Keski-Suomen kuntaa. Käräjäoikeus syntyi vuonna 2010, kun Jyväskylän, Jämsän ja Äänekosken käräjäoikeudet yhdistettiin. Se on Suomen neljänneksi suurin käräjäoikeus. Oikeus jatkaa Jyväskylän käräjäoikeuden tiloissa oikeustalolla. Mukaan tuli myös Hankasalmi, joka oli aiemmin kuulunut Pieksämäen käräjäoikeuden piiriin. Oikeuden kanslia sijaitsee Jyväskylässä. Käräjäoikeus työllistää 80 henkilöä, joista 21 tuomareita. Oikeuden laamanni on Tomi Vistilä. ==Katso myös== * Cygnaeustalo, väistötila (keväästä 2021-) ==Lähteet== Luokka:Keski-Suomi Luokka:Suomen käräjäoikeudet
Sault Ste. Marie

Sault Ste. Marie voi tarkoittaa seuraavia: * Sault Ste. Marie, kaupunki Ontariossa, Kanadassa. * Sault Ste. Marie, kaupunki Michiganissa, Yhdysvalloissa. * Sault Ste. Marien kansainvälinen silta, Kanadan ja Yhdysvaltain Sault Ste. Marien kaupungit yhdistävä silta.
Sault Ste. Marie (Kanada)

Sault Ste. Marie [suː seɪnt mə'riː] on vuonna 1887 perustettu, 73 368 asukkaan (2016) kaupunki Ontarion provinssissa, Kanadassa. Kaupungin metropolialueella asuu kaikkiaan 80 098 asukasta. Kaupunki sijaitsee St. Mary -joen varrella. Valtakunnan rajana toimivan joen vastarannalla sijaitsee Yhdysvaltain keskilännen vanhin, vuonna 1668 perustettu Sault Ste. Marien kaupunki. == Historia == Ojibway-intiaanien tiedetään asuneen alueella kahdeksannelta vuosituhannelta eaa. lähtien. Ensimmäisinä eurooppalaisina alueelle saapui ranskalaisia siirtolaisia vuoden 1610 tienoilla. He antoivat alueelle nimen Sault du Gaston, Ranskan kuninkaan mukaan. Jesuiittalähetystyöntekijät nimesivät vuonna 1669 alueen uudelleen Sault Ste. Marieksi (). Vuonna 1887 Sault Ste. Marien kaupunki perustettiin ja ensimmäiseksi pormestariksi valittiin William Brown. Samana vuonna valmistui rautatiesilta yhdistämään kaksi saman nimistä kaupunkia valtakunnan rajan molemmin puolin. Seuraavana vuonna ensimmäiset taloudet yhdistettiin sähkö- ja puhelinverkkoon. Vuonna 1918 Steeltonin kaupunki yhdistettiin Sault Ste. Marien kaupunkiin. Valtakunnan rajan ylittävä Sault Ste. Marien kansainvälinen silta valmistui ja avattiin liikenteelle 1963. == Lähteet == Luokka:Ontarion kaupungit
Pianokonsertto nro 1 (Chopin)

Frédéric Chopin sävelsi ensimmäisen pianokonserttonsa e-mollissa (op. 11) vuonna 1830. Se esitettiin ensimmäistä kertaa 11. lokakuuta 1830 Varsovassa säveltäjän ollessa itse solistina. Kyseessä oli eräs Chopinin jäähyväiskonserteista ennen Puolasta lähtöä. Konsertto julkaistiin ennen Chopinin toista pianokonserttoa, mutta sävellettiin juuri sen jälkeen. Säveltäjä omisti teoksensa Friedrich Kalkbrennerille. == Osat == # Allegro maestoso # Romance – Larghetto # Rondo – Vivace == Kokoonpano == * piano * kaksi huilua, oboetta, klarinettia ja fagottia * neljä käyrätorvea * kaksi trumpettia * tenoripasuuna * patarummut * jousisoittimet Luokka:Frédéric Chopinin teokset Luokka:1830-luvun musiikkiteokset Luokka:Pianokonsertot
Pianokonsertto nro 2 (Chopin)

Frédéric Chopin sävelsi toisen pianokonserttonsa f-mollissa (op. 21) ennen ensimmäistään, mutta teos julkaistiin ensimmäisen jälkeen. Chopinin toinen pianokonsertto esitettiin ensimmäistä kertaa Varsovassa 17. maaliskuuta 1830. == Osat == # Maestoso # Larghetto # Allegro vivace ==Nauhoitus== Nico Snel johtaa Seattle Philharmonic -orkesteria. Nauhoitus on osa Al Goldstein collectionia, Pandora Music repositoryssä, ibiblio.orgissa. Tiedostot on lisensoitu Open Audio Licensellä.EFF: Open Audio License sivun kopio vuodelta 2007 internet archivessa. ==Lähteet== Luokka:Frédéric Chopinin teokset Luokka:1830-luvun musiikkiteokset Luokka:Pianokonsertot
Pianokonsertto nro 3 (Prokofjev)

Sergei Prokofjev sävelsi kolmannen pianokonserttonsa C-duurissa (op. 26) vuonna 1921 käyttäen luonnoksia, joita oli työstänyt ensi kertaa vuonna 1913. Säveltäjä oli itse solistina teoksen kantaesityksessä 16. joulukuuta 1921. Häntä säesti Frederick Stockin johtama Chicagon sinfoniaorkesteri. == Osat == # Andante – Allegro (C-duuri) # Tema con variazioni (e-molli) # Allegro, ma non troppo (C-duuri) Luokka:Sergei Prokofjevin konsertot Luokka:Pianokonsertot Luokka:1920-luvun musiikkiteokset
Shuarit

Shuarit ovat Amazonian suurin alkuperäiskansoihin kuuluva heimo. Shuareja on noin 80 000\. He asuvat Ecuadorin ja Perun sademetsäalueella, esimerkiksi Logroñon kaupungin ympäristössä Ecuadorissa. Espanjalaiset valloittajat antoivat kansanryhmälle nimen jibarot eli jivarot. Jivaro-nimellä tarkoitetaan Ecuadorin puolella asuvaa untsuri shuar -heimoa. ==Historiaa== ===Taistelu inkoja vastaan 1527=== Shuarit puolustivat aluettaan laajentumishaluisia inkoja ja heidän johtajaansa Huayna Capacia vastaan vuonna 1527. Lopulta inkat joutuivat vetäytymään, vaikka he tuolloin onnistuivat monissa valloituksissaan. ===Kapina espanjalaisia vastaan 1599=== thumb|Tsantsa eli kutistettu pää Shuarit (jivarot) nousivat rajuun kapinaan espanjalaisia valloittajia vastaan ja surmasivat tuhansia espanjalaisia Logroñon verilöylyssä vuonna 1599. Espanjan oli pakko perääntyä alueelta kokonaan. Tämän jälkeen heimo eristäytyi sadoiksi vuosiksi, kunnes se alkoi 1800-luvun puolivälissä käydä vaihtokauppaa ulkomaailman kanssa. ==Pään kutistamisen taito== Heimon aloittaessa vaihtokaupan tuli ulkomaailman nähtäville 1800-luvulla myös hätkähdyttävä asia: shuareilla oli tapana kutistaa surmattujen vihollisten päitä, joita he käyttivät seremonioissaan. Päät olivat ennennäkemättömiä. Päiden kutistaminen herätti laajaa huomiota ja niitä asetettiin näytteille eri puolilla maailmaa. Esimerkiksi sarjakuvasankari Tintti kohtaa 1930-luvun tarinassa Särkynyt korva intiaaneja, jotka kutistavat päitä. Shuarit saivat maineen sotahulluina raakalaisina. Shuarien käsityksen mukaan kutistettuun päähän jäi asumaan vihollisen henki. Sen uskottiin auttavan miestä pitämään vaimonsa kurissa ja takaamaan, että tämä teki ahkerasti töitä. Kutistamista nimitettiin heimon omalla kielellä nimellä tsantsa. Vihollinen surmattiin ja kaula katkaistiin heti. Päätä keitettiin pyhässä astiassa, kunnes se oli kutistunut. Sen jälkeen päähän työnnettiin kuumia kiviä, jotka kutistivat sitä entisestään. ==Lähteet== == Aiheesta muualla == Luokka: Ecuador Luokka: Peru Luokka: Etelä-Amerikan alkuperäiskansat
Crushing You with Style

Crushing You with Style on suomalaisen Giant Robotin ensimmäinen studioalbumi. Albumi julkaistiin vuonna 1999 Hawaii Soundsin kautta. == Kappaleet == # # # # # # # # # # # # # # # == Arvostelut == * Soundi: Soundi: Levyarvio == Lähteet == Luokka:Vuoden 1999 esikoisalbumit Luokka:Giant Robotin albumit
Michael Anderson (astronautti)

Michael Philip Anderson (25. joulukuuta 1959 – 1. helmikuuta 2003) oli yhdysvaltalainen everstiluutnantti (USAF) ja NASAn astronautti. Hän oli avaruussukkulan hyötykuorman komentajana lennolla STS-107 (Columbia) ja sai surmansa aluksen hajotessa ilmakehässä laskeutumisvaiheessa. Anderson syntyi Plattsburghissa, New Yorkin osavaltiossa, mutta piti Spokanea Washingtonissa kotikaupunkinaan. ==Koulutus== * 1977: valmistui Cheney High Schoolista Cheneyssä, Washingtonissa. * 1981: alempi korkeakoulututkinto (B.Sc.) fysiikassa/tähtitieteessä University of Washingtonissa. * 1990: ylempi korkeakoulututkinto (M.Sc.) fysiikassa Creighton Universityssä. Anderson palveli Yhdysvaltain ilmavoimissa vuodesta 1981 huoltotehtävissä tietoliikenneupseerina, lentäjänä ja lennonopettajana. Hän lensi yli 3000 lentotuntia KC-135 Stratotankerin eri versioilla ja T-38A Talonilla. Astronauttikoulutukseen hänet valittiin joulukuussa 1994, minkä hän aloitti maaliskuussa 1995. Anderson lensi avaruussukkulalennoilla STS-89 (22.–31.1.1998) ja STS-107 (16.1.–1.2.2003) viettäen yli 593 tuntia avaruudessa. Asteroidi 51824 Mikeanderson (2001 OE30) nimettiin postuumisti Andersonin mukaan. == Aiheesta muualla == * Anderson NASAn elämäkerrassa * Michael Anderson STS-107 Crew Memorial * The Chicago Alliance for Minority Participation Keynote Address by Major Michael P. Anderson * Spacefacts.de: Michael P. Anderson Luokka:Yhdysvaltalaiset avaruuslentäjät Luokka:Lento- onnettomuudessa kuolleet Luokka:Vuonna 1959 syntyneet Luokka:Vuonna 2003 kuolleet
Superweekend

__NOTOC__ Superweekend on suomalaisen Giant Robotin toinen studioalbumi. Albumi julkaistiin maaliskuussa 2002 ja sen julkaisi EMI. Albumi nousi Suomen virallisen listan sijalle 12, ja pysyi listalla yhteensä neljä viikkoa. Vuonna 2012 verkkomedia Nuorgam valitsi albumin nimikappaleen ”2000-luvun kotimaiset pophelmet” -listalle. == Kappaleet == # # # # # # # # # # === 2CD-painoksen bonuskappaleet === # * # # # # == Arvostelut == * Desibeli.net: Desibeli.net: Levyarvio * Soundi: Soundi: Levyarvio == Lähteet == Luokka:Giant Robotin albumit Luokka:Vuoden 2002 albumit
Domesticity

Domesticity on suomalaisen Giant Robotin kolmas studioalbumi. Albumin julkaisi Stupido Records 14. huhtikuuta 2004. Albumi debytoi Suomen virallisen listan yhdeksännellä sijalla, ja pysyi listalla yhteensä kuusi viikkoa. == Kappaleet == # # # # # # # # # # # # # == Arvostelut == * Soundi: Soundi: Levyarvio == Lähteet == Luokka:Giant Robotin albumit Luokka:Vuoden 2004 albumit
Levytyksiä vuodelta 1939

Levytyksiä vuodelta 1939 on suomalaisen orkesterin Dallapén kokoelma-albumi vuodelta 2009. ==Kappaleet== # Dallapé 14.6.1938 - Kaksi kitaraa, tango (3:04) # Dallapé & Georg Malmstén 14.6.1938 - Salomaan kukka, foxtrot (2:57) # Dallapé & Georg Malmstén 14.6.1938 - Irja, foxtrot (2:52) # Dallapé & Kaarlo Kari 14.6.1938 - Bambina, tango (3:03) # Dallapé & Kaarlo Kari 14.6.1938 - Muistojen tarhassa, valssi (2:57) # Dallapé & Harmony Sisters 14.6.1938 - O Josef Josef, foxtrot (2:58) # Masan Harmonikkaorkesteri & Georg Malmstén 16.6.1938 - Miks´ lähdit armas luotani, valssi (2:55) # Masan Harmonikkaorkesteri & Tauno Palo 16.6.1938 - Mitä mulle sanoisit, tango (2:57) # Dallapé & Harmony Sisters 17.6.1938 - Naura ja vihellä, foxtrot (2:45) # Dallapé & Georg Malmstén 17.6.1938 - Ruiskaunokki, valssi (2:59) # Odeon- solistiorkesteri & Georg Malmstén 21.6.1939 - La Paloma, tango (3:01) # Odeon- solistiorkesteri & Georg Malmstén 21.6.1939 - Syysunelmia, valssi (2:58) # "Lepakot"-orkesteri & Bruno Laakko 31.7.1939 - Aleksanderin Jazz-yhtye, foxtrot (2:50) # "Lepakot"-orkesteri & Bruno Laakko 31.7.1939 - Kissa vieköön, foxtrot (2:45) # "Lepakot"-orkesteri & Olavi Virta 31.7.1939 - Ruusuhuone, foxtrot (2:41) # "Lepakot"-orkesteri & Olavi Virta 31.7.1939 - Teetä kahdelle, foxtrot (2:51) # "Lepakot"-orkesteri & Olavi Virta 31.7-4.8.1939 - Sotapoika, foxtrot (2:42) # "Lepakot"-orkesteri & Olavi Virta 31.7-4.8.1939 - Pihapihlaja, foxtrot (2:49) # "Lepakot"-orkesteri 31.7-4.8.1939 - Illusion, tango (2:31) # "Lepakot"-orkesteri & Kauko Käyhkö 31.7-4.8.1939 - Unelma, tango (2:33) # "Lepakot"-orkesteri & Kauko Käyhkö 31.7-4.8.1939 - Kyläkeinulla kuutamossa, valssi (3:04) # "Lepakot"-orkesteri 31.7-4.8.1939 - Hochzeit der Winde, valssi (2:31) # "Lepakot"-orkesteri & Kauko Käyhkö 31.7-4.8.1939 - Onnen kenkä, jenkka (2:18) # "Lepakot"-orkesteri & Paavo Raivonen ja Onni Laihanen 31.7-4.8.1939 - Tähtikuvioita, tango (2:48) # Kauko Käyhkön radiosarjasta Täällä tulee Dallapé, päätösosa 17.11.1974 - Bruno Laakon haastattelu 17.11.1974 (5:26) Luokka:Vuoden 2009 kokoelma-albumit Luokka:Dallapén albumit
Levytyksiä vuosilta 1950–1958

Levytyksiä vuosilta 1950–1958 on suomalaisen laulajan Sacy Sandin kokoelma- albumi vuodelta 2009. == Kappaleet == # # # # # # # # # # # # # # # # # # # # # # # # # # # Luokka:Vuoden 2009 kokoelma-albumit Luokka:Suomalaiset albumit
Adela (Flanderi)

Adela von Flandern (1064 tai 1067–1115) oli Flanderin kreivi Robert I Friisiläinen (n. 1033–1093) ja Saksin prinsessa, Hollannin kreivitär Gertrud von Sachsenin (1028–1113) vanhin tytär. Hänellä oli kuusi sisarustapuolta äitinsä ensimmäisestä avioliitosta, joista vanhin oli Hollannin kreivi Dietrich V, vanhin sisarpuoli oli Ranskan kuningatar Bertha Hollantilainen ja neljä sisarusta, joista vanhin veli oli Flanderin kreivi Robert II. Adela solmi ensimmäisen avioliittonsa vuonna 1080 Tanskan kuninkaan Knuut IV Pyhän kanssa. Tämän jouduttua kansankapinan yhteydessä murhatuksi Odensen katedraalissa vuonna 1096 Adela joutui pakenemaan veljensä Robert II:n luokse Flanderiin. Tämän jälkeen hän vuonna 1092 avioitui normannisyntyisen Apulian herttuan Roger Borsan kanssa. Kun Roger kuoli vuonna 1111, Adela hallitsi Apulian herttuakuntaa poikansa Guglielmo II:n alaikäisyyden ajan. Kun hänen ensimmäinen miehensä Knuut Pyhä kanonisoitiin vuonna 1101, Adela lähetti Odensen katedraaliin upean Bysantista peräisin olevan seinävaatteen, joka on yhä nähtävänä kirkossa. ==Perhe ja lapset== Avioliitossa Knuut Pyhän kanssa heille syntyi kolme lasta: *Ingegerd Knutsdotter (1081–1086), avioitui ruotsalaisen Folke den Tjocken, Folkunga-suvun esi-isän kanssa. *Kaarle I (1083–1127), Flanderin kreivi *Cecilia Knutsdotter (1085–1131), avioitui Erik- jaarlin kanssa Avioliitossa Roger Borsan kanssa heille syntyi: *Guglielmo II (Vilhelm) de Hauteville (1095–1127), Apulian herttua; kuoli ilman jälkeläisiä ja häntä seurasi serkku Roger de Hauteville, Sisilian kuningas Roger II ==Lähteet== *Houben, Hubert: Roger II of Sicily: A Ruler between East and West, 2002 *Le Glay, Edward: Histoire des comtes de Flandre jusqu'à l'avènement de la Maison de Bourgogne. Comptoir des Imprimeurs-unis, Paris, MDCCCXLIII *Matthew, Donald: The Norman Kingdom of Sicily, 1992 Luokka:Tanskan kuninkaalliset Luokka:1060-luvulla syntyneet Luokka:Vuonna 1115 kuolleet
Raimo Inkinen

Raimo Juhani Inkinen (s. 12. tammikuuta 1944 Siikainen) on suomalainen iskelmälaulaja, säveltäjä ja sanoittaja jonka ensimmäinen single Päivän vain / Saapuvan sun tiedän ilmestyi vuonna 1967 Decca-levymerkillä. Inkinen teki toisenkin singlen Decca levymerkille jonka jälkeen vaihtoi PSO-levymerkille. 1968 alkaen Inkinen työsti lastenohjelmaa Pienten piiri TV1:lle. 1980-luvulla Inkinen oli risteilyisäntänä eri laivoilla ==Diskografia== * Taikamatto Raimo Inkinen, (1972) * Laulu meitä liittää, (1973) * Tahdon laulaa, (1980) ==Lähteet== * Latva - Tuunainen: Iskelmän tähtitaivas. 500 suomalaista viihdetaiteilijaa. WSOY, 2004 ==Aiheesta muualla== * * * Luokka:Suomalaiset iskelmälaulajat Luokka:Suomalaiset säveltäjät Luokka:Suomalaiset sanoittajat Luokka:Vuonna 1944 syntyneet Luokka:Elävät henkilöt
Ángel Marcos

Ángel Marcos (s. 7. huhtikuuta 1943) on argentiinalainen jalkapallovalmentaja ja entinen hyökkääjä. Vuodesta 2008 lähtien hän on toiminut ranskalaisseura Chamois Niortais'n teknisenä neuvonantajana. ==Ura pelaajana== Marcos aloitti peliuransa vuonna 1963 Ferro Carril Oesten hyökkääjänä ja oli mukana voittamassa Argentiinan kakkosdivisioonan mestaruutta samana vuonna. Hän edusti seuraa kolme vuotta ja siirtyi 1966 lyhyeksi aikaa Club Atlético Nueva Chicagoon, josta hän jo samana vuonna jatkoi Chacarita Juniorsiin. Vuonna 1969 Marcos oli Chacaritan kapteenina voittamassa seuran historian ainoaa Metropolitano-mestaruutta. Edustettuaan nelisen vuotta Chacaritaa Marcos jätti kotimaansa kentät ja siirtyi 1971 ranskalaisseura FC Nantes Atlantiqueen. Hän aloitti uransa Nantes'ssa vahvasti iskien debyyttikaudellaan 20 liigamaalia. Kaudella 1972/73 Marcos oli voittamassa seuran kanssa Ranskan mestaruutta ollen tärkeä osa José Arribas'n jeu à la nantaise-pelitapaa. Kesällä 1975 Marcos jätti Nantes'n ja siirtyi Toulouseen, jossa pelasi uransa kolme viimeistä kautta. Hän lopetti ammattilaisuransa 35-vuotiaana 1978. Argentiinan maajoukkueessa hän esiintyi 33 kertaa. ===Meriitit pelaajana=== * Argentiinan 2. divisioona: 1963 * Metropolitano: 1969 * Ranskan mestaruus: 1973 ==Ura valmentajana== Marcos aloitti valmennusuransa jo vuonna 1977 Toulousen pelaajavalmentajana. Päätettyään peliuransa hän oli vuosia sivussa valmennustehtävistä, kunnes siirtyi 1984 gabonilaisen Port-Gentil'n päävalmentajaksi. Hän valmensi seuraa viitisen vuotta ja voitti 1989 Gabonin cup-mestaruuden. Gabonin vuosiensa jälkeen Marcos palasi 1990 Ranskaan ja valmensi kolme vuotta amatööriseura ES La Rochellea, kunnes palasi jälleen 1993 Afrikkaan, nyt tosin egyptiläisen Ismailyn päävalmentajaksi. Hän valmensi Ismailya vuoden ja siirtyi 1994 Al Ainin valmentajaksi. Marcos johdatti seuran 1995 Arabiemiraattien cupin finaaliin. Kaudella 1996/97 hän valmensi toistamiseen Ismailya. Lokakuussa 1999 Marcos palasi Ranskaan ja siirtyi Division 2:ssa ongelmiin ajautuneen Chamois Niortais'n päävalmentajaksi. Marcosin johdolla seura säilyi sarjassa ja seuraavalla kaudella Marcos johdatti seuran komeasti neljänneksi. Lisäksi seura eteni Coupe de la Liguessä aina välieriin saakka. Menestyksestä huolimatta hän jätti seuran kesällä 2001. Elokuussa 2001 hän siirtyi Division 1:een nousseen FC Lorientin päävalmentajaksi. Pesti jäi kuitenkin lyhyeksi sillä tammikuussa 2002 hän siirtyi FC Nantes'n peräsimeen. Marcosin johdolla mestaruutta puolustanut seura sijoittui lopulta kymmenenneksi. Hän jatkoi päävalmentajana myös kaudella 2002/03, mutta yhdeksäs sija liigassa ei tyydyttänyt ja argentiinalainen sai lähteä kauden jälkeen. Nantes-pestinsä jälkeen Marcos on toiminut L’Equipe-lehden jalkapalloasiantuntijana ja vuodesta 2008 lähtien Chamois Niortais'n teknisenä neuvonantajana. ===Meriitit valmentajana=== * Gaboniin cup: 1989 * Arabiemiraattien Cup **Hopeaa: 1995 Luokka:Argentiinalaiset jalkapallovalmentajat Luokka:Argentiinalaiset jalkapalloilijat Luokka:Vuonna 1943 syntyneet Luokka:Elävät henkilöt
Politiken

Politiken () on Tanskan toiseksi suurin päivälehti. Sen levikki on 107 788 kappaletta. Politiken perustettiin Kööpenhaminassa vuonna 1884, ja aluksi sen painosmäärä oli 2 000 kappaletta. Lehti oli alun perin lähellä vasemmistoliberaalia radikaali venstre -puoluetta, mutta julistautui poliittisesti riippumattomaksi vuonna 1970. Lehti tunnetaan muun muassa laadukkaasta kuvajournalismistaan ja EU-myönteisestä linjastaan. ==Aiheesta muualla== *Politiken-lehden verkkosivut Luokka:Tanskalaiset sanomalehdet Luokka:Kööpenhamina
Monk Punk

Monk Punk on 1991 julkaistu Waltarin ensimmäinen albumi. == Kappaleet == # # # # # # # # # # # # # == Kokoonpano == * Kärtsy Hatakka – laulu, basso * Jariot Lehtinen – kitara, sitar * Janne Parviainen – rummut * Sami Yli-Sirniö – kitara, huudot \+ * Mikko Karmila – tuottaja == Aiheesta muualla == * * Luokka:Vuoden 1991 esikoisalbumit Luokka:Waltarin albumit Luokka:Mikko Karmilan tuottamat albumit
Mwanzan alue

Mwanzan alue on yksi Tansanian 31 hallinnollisesta alueesta (mkoa eli region). Se sijaitsee maan pohjoisosassa Victorianjärven rannalla. Vuonna 2012 osasta Mwanzan aluetta muodostettiin Geitan alue. Alueen pinta-ala on noin 9 500 neliökilometriä. Vuoden 2012 väestönlaskennan mukaan siellä asui 2 772 509 asukasta. Alueen pääkaupunki on Mwanza. Mwanzan alue on, itse Mwanzan kaupunkiseutua lukuun ottamatta, hyvin maatalousvaltaista seutua. Noin 85 prosenttia väestöstä elää maalla. Maaperä ei ole kovin viljavaa, ja sateet tulevat epäsäännöllisesti. Siksi maissia ei voi viljellä kaikkialla, vaan hirssiä ja durraa kasvatetaan siellä, missä sadevedestä on ajoittain pulaa. Useimmilla viljelijöillä kasvaa myös hiukan maniokkia pääsadon menetyksen varalta. Myös papuja ja bataattia kasvatetaan ruoaksi. Myyntituloja saadaan puuvillasta, maapähkinöistä, kikherneistä, kahvista, riisistä ja banaanista.Agriculture Mwanza region == Lähteet == == Aiheesta muualla == * https://archive.is/20121222182020/www.tanzania.go.tz/regions/mwanza/ Luokka:Tansanian alueet
Torcha!

Torcha! on vuonna 1992 julkaistu Waltarin toinen albumi. == Kappaleet == # # # # # # # # # # # # # # # == Kokoonpano == * Kärtsy Hatakka – basso, laulu, taustalaulu, syntetisaattori, piano, rumpuohjelmointi, taputukset, melodica * Jariot Lehtinen – kitara, huudot, taustalaulu * Janne Parviainen – rummut * Sami Yli-Sirniö – kitara, laulu, taustalaulu, mandoliini, taputukset, syntetisaattori, piano ;Muut * Ali Suviala – murina, taustalaulu * Archzie – taustalaulu * Jasse Salonen – taustalaulu * Kelly Ketonen – taustalaulu * Late – taustalaulu * Mursu – taustalaulu * DJ Spinner – levysoitin * Tuomo – timpani (5) * Mikko Kuikka – viulu (11) * Pete Walli – sitar (14) * Mikko "Toothbrush" Karmila – tuotanto, äänitys, miksaus == Aiheesta muualla == * * Luokka:Waltarin albumit Luokka:Vuoden 1992 albumit Luokka:Mikko Karmilan tuottamat albumit
Andromedan ja Linnunradan yhdistyminen

Andromedan ja Linnunradan yhdistyminen tapahtuu luultavasti noin 2,5–5 miljardin vuoden päästä ja siinä nämä Paikallisen ryhmän kaksi suurinta galaksia törmäävät ja yhdistyvät toisiinsa. Tällöin Aurinkokunnan sisältävä Linnunrata ja Andromedan galaksi sulautuvat yhdeksi galaksiksi. Galaksien arvioidaan olevan noin 2,5 miljoonan valovuoden etäisyydellä toisistaan. Törmäyksen arvioidaan alkavan noin 4 miljardin vuoden kuluttua. Andromedalla on havaittu olevan noin 1 miljoonan valovuoden etäisyydelle yltävä halo. Mikäli Linnunradalla on vastaava halo, niin galaksien törmäys saattaa alkaa huomattavasti aikaisemmin. Se saattaa jopa olla jo meneillään. Linnunradan haloa ei pystytä havaitsemaan sen sisältä käsin. Hubblen lain mukaan kaukaiset galaksiryhmät loittonevat toisistaan, mutta Andromeda ja Linnunrata kuuluvat samaan ryhmään, eikä niillä arvella olevan loittonemiseen tarvittavaa keskinäistä alkunopeutta. Andromeda lähestyy Linnunrataa suurin piirtein 140 km/s. eli 500 000 km/h, mutta samalla sillä voi olla poikittaista nopeutta, jonka suuruutta ei varmasti tiedetä. Jos poikittaisnopeutta ei ole paljon, galaksit kohtaavat ja kaasupilvien törmätessä ne menettävät lisää keskinäistä nopeuttaan sulautuen lopulta yhteen. == Lähteet == == Aiheesta muualla == *Andromeda and Milky Way Might Collide Sooner Than We Think * * * * * Luokka:Andromedan galaksi Luokka:Linnunrata
So Fine!

So Fine on 1994 julkaistu Waltarin kolmas albumi. == Kappaleet == # # # # (The Cure cover) # # # # # # # # # # ==Kokoonpano== * Jariot Lehtinen – kitarat * Janne Immonen – kosketinsoitin, musiikkiohjelmointi * Kärtsy Hatakka – laulu, basso * Sami Yli-Sirniö – kitarat * Janne Parviainen – rummut == Aiheesta muualla == * * Luokka:Waltarin albumit Luokka:Vuoden 1994 albumit
Big Bang (albumi)

Big Bang on 1995 julkaistu Waltarin neljäs albumi. Albumi nousi Suomen virallisen listan sijalle 7. == Kappaleet == # # # # # # # # # # # # # # # == Kokoonpano == * Sami Yli-Sirniö – kitara * Kärtsy Hatakka – laulu, basso, kosketinsoitin * Jariot Lehtinen – kitara, laulu * Janne Parviainen – rummut == Lähteet == == Aiheesta muualla == * * Luokka:Waltarin albumit Luokka:Vuoden 1995 albumit
Yeah! Yeah! Die! Die! Death Metal Symphony in Deep C

Yeah! Yeah! Die! Die! (Death Metal Symphony in Deep C) on Waltari-yhtyeen vuonna 1996 julkaistu viides albumi. Albumin musiikki on omaperäistä sekoitusta death metalista ja klassisesta musiikista. Albumi tehtiin yhteistyössä Avanti!-orkesterin kanssa. Albumi ylsi Suomen virallisen listan sijalle 23. == Kappaleet == ==Kokoonpano== * Kärtsy Hatakka – basso, laulu * Tomi Koivusaari (Amorphis) – laulu * Eeva-Kaarina Vilke – laulu * Jariot Lehtinen – kitara * Roope Latvala – kitara * Sami Yli-Sirniö – muut kitarat * Kimmo Kajasto – kosketinsoitin * Janne Parviainen – rummut * Avanti!-sinfoniaorkesteri kapellimestari Riku Niemen johdolla == Lähteet == == Aiheesta muualla == * Jukka Hauru: Yeah! Yeah! Die! Die! Helsingin Sanomat 13.7.1996. * * Luokka:Waltarin albumit Luokka:Vuoden 1996 albumit Luokka:Mikko Karmilan tuottamat albumit
Space Avenue

Space Avenue on 1997 julkaistu Waltarin kuudes albumi. Albumi ylsi Suomen virallisen listan sijalle 5. == Kappaleet == # # # # # # # # # # # # == Kokoonpano == * Kärtsy Hatakka – laulu, basso, musiikkiohjelmointi, kosketinsoitin * Jariot Lehtinen – kitara, laulu * Roope Latvala – kitara * Janne Parviainen – rummut == Lähteet == == Aiheesta muualla == * * Luokka:Waltarin albumit Luokka:Vuoden 1997 albumit
Yhdenvertaiset mahdollisuudet Euroopassa

Yhdenvertaiset mahdollisuudet Euroopassa oli Euroopan unionin teemavuosi 2007 syrjintää vastaan ja yhdenvertaisuuden puolesta. Teemavuoden tarkoituksena oli parantaa Euroopan unionin kansalaisten tietoisuutta oikeuksistaan tasavertaiseen kohteluun kohteluun ja elämään ilman syrjintää. Tarkoitus oli avata laaja keskustelu monikulttuurisuuden eduista niin eurooppalaisille yhteiskunnille kuin yksittäisille kansalaisillekin sillä syrjintä on edelleen yleistä kaikkialla Euroopassa. Teemavuoden aikana oli tavoitteena puuttua myös syrjintään, josta monet kärsivät sukupuolensa, rotunsa tai etnisen alkuperänsä, uskontonsa tai vakaumuksensa, vammaisuutensa, ikänsä tai seksuaalisen suuntautumisensa takia. == Teemavuoden aiheet == 2007 Euroopan teemavuoden aiheet olivat: * Oikeudet – syrjinnän ehkäisy ja oikeus tasa- arvoon * Edustuksellisuus – omien asioiden käsittelyyn osallistumisen edistäminen * Lähimmäisen huomioiminen – moninaisuuden kunnioittaminen * Kunnioitus ja suvaitsevaisuus – yhteisöllisemmän yhteiskunnan edistäminen == Katso myös == * Asunnottomuus * Irtolaisuus * Köyhyys * Rasismi * Sosiaalinen vieraantuminen * Taloudellinen epätasa-arvo * Työttömyys * Euroopan köyhyyden ja sosiaalisen syrjäytymisen torjunnan teemavuosi 2010 ==Aiheesta muualla== *http://ec.europa.eu/employment_social/eyeq/index.cfm?page_id=341 *Official Site *EU - Action against Discrimination *Press Release announcing year Luokka:Eurooppalainen yhteiskunta Luokka:Syrjintä